### | | | | --- | --- | | | | | --- | | **Byråd** 29. maj 2018 Sagsnr. 710-2018-10927 Dok.nr. 710-2018-132774 Sagsbehandler DPAHEL | | 87.                 Anlægsbevilling - Fitness-/crossfitbaner i Hinnerup og Hammel - Åbent

###

|  |  |
| --- | --- |
| Tidl. politisk behandling |  |
| Forventet sagsgang | KF-U, ØK, BY |
| Lovgrundlag |  |

###

**SAGENS INDHOLD**

Byrådet har afsat 1 mio. kr. årligt i 2018 og 2019 til
etablering af fitness-/crossfitbaner i henholdsvis [adresse], Hinnerup, Hadsten og
Hammel. Samtidig besluttede Byrådet, at placering og indretning skulle
tilrettelægges i samråd med relevante aktører.

Byrådet skal i denne sag tage stilling til anlægsbevilling
på 1 mio. kr. og behandle indkomne forslag til placering af
fitness-/crossfitbaner i Hammel og Hinnerup. Det har ikke været muligt at opnå
enighed om placeringen af anlæggene blandt de relevante aktører. Der er samlet
modtaget fem forslag fra de to områder. Forslag og kortmateriale er vedlagt
dagsordenen.

Processen omkring etablering af fitness-/crossfitbaner i
[adresse] og Hadsten igangsættes i efteråret 2018.

Teknik og Kultur har modtaget følgende forslag til placering
af de to fitness/crossfitbaner:

**Hammel:**

· **Kultur- og Sundhedscenter InSide** foreslår 500.000 kr. til
etablering af et centralt beliggende anlæg til kultur- og
bevægelsesaktiviteter. Placeringen af anlægget foreslås i tilknytningen til
gården bag ved InSide.

· **[adresse]** foreslår 500.000 kr. og
medfinansierer yderligere 200.000 kr., således at den samlede budgetramme er
700.000 kr. Anlægget etableres i tilknytning til den eksisterende kunstgræsbane
og indeholder blandt andet en beachbane og fitness stationer.

· **Søndervangsskolen** foreslår et fitnessanlæg etableret i
direkte tilknytning til skolen, hvor skolen medfinansierer 125.000 kr. ud af en
samlet ansøgning på 250.000 kr. Anlægget indeholder forskellige stationer og
motoriske redskaber.

**Hinnerup:**

· **Rønbækskolen** foreslår placering i tilknytning til
Rønbækskolen og [adresse] 1. [adresse] skal appellere
bredt, så det tiltaler en bred målgruppe og flest mulige borgere, foreninger og
skoleelever får gavn af anlægget. Der er ikke indhentet priser på anlægget.

· **HOG Fitness** foreslår en placering i tilknytning til [adresse]
Idrætscenter. Anlægget er tiltænkt organiseret forening- og holdtræning via en
bookingplatform således, at anlægget er aflåst når det ikke benyttes.
Etableringen af 400 - 500 m2 crossfit-anlæg koster 500.000 kr.

· **[adresse] og Kulturhus** foreslår etablering af
udendørs fitness-anlæg ved kulturhuset. Anlægget skal appellere bredt på tværs
af aldersgrupper. Ansøgningen bakkes op af Haldum-Hinnerup Skolen og
Ungdomsskolen

**VURDERING**

Teknik og Kultur vurderer, at de indkomne forslag lever op
til intentionerne.

Ved de givne placeringer skal der indhentes
myndighedsgodkendelser forinden anlæggene kan etableres. Dette omfatter
byggetilladelse og vurdering af miljømæssige forhold i tilknytning til
anlæggene fx i forbindelse med eventuel etablering af belysningsanlæg og
regnvandshåndtering. Der vurderes ikke at
opstå behov for forudgående udarbejdelse af lokalplaner og eller
kommuneplantillæg for de i ansøgningerne beskrevne anlæg.

**ØKONOMI**

Der er i alt afsat 2 mio. kr. i 2018 og 2019, som skal
fordeles mellem de fire byer Hammel, Hinnerup, [adresse] og Hadsten. Ligeledes er
det afsat 10.000 kr. årligt pr. anlæg til vedligehold. Sagen er en udmøntning af anlægsprojektet A-606ny i budget 2018-21.

Valg af placering og ejerforhold har betydning for
håndteringen af moms i forbindelse med opførelsen og tilskud til projekterne.
Dette afklares efterfølgende.

**INDDRAGELSE**

Der er afholdt møder med de respektive interessenter i
lokalområderne i Hammel og Hinnerup, hvor skoler, institutioner og foreningsliv
har været repræsenteret for at afdække ønsket om placering og redskaber. Der er
bred opbakning til initiativet, og uanset placering vil interessenterne
efterfølgende vurdere hvilke nye og nuværende aktiviteter et [adresse]
kan understøtte.

**INDSTILLING**

Direktøren for Teknik og Kultur indstiller til Byrådet:

1. At der tages stilling til placeringen af fitness-/crossfitbaner i Hammel
og Hinnerup.

2. At der godkendes en anlægsbevilling på 1 mio. kr. til etablering af fitness-/crossfitbaner,
som finansieres af det afsatte rådighedsbeløb på 1 mio. kr. i 2018.

***Kultur- og Fritidsudvalget, 1. maj 2018:***

Fraværende:ingen

Ad 1: Forslaget fra [adresse] indstilles
godkendt. Samtidig ind-stilles placeringen ved [adresse] i Hinnerup
godkendt. Hinnerup og Omegns Gymnastikforening anmodes om at tilpasse
projektet, herunder at an-lægget gøres fuldt tilgængeligt for offentligheden.
Det tilpassede projekt forelæg-ges Kultur og Fritidsudvalget til godkendelse.

Ad 2: Indstilles godkendt.

***Økonomiudvalget, 22. maj 2018:***

Fraværende:Ingen

Ad 1. Indstillingen fra Kultur- og Fritidsudvalget
indstilles godkendt.

Ad 2. Indstilles godkendt.

**Bilag**

|  |  |
| --- | --- |
| Inside og [adresse] - Forslag til anlæg i Hammel | 710-2018-101266 |
| [adresse] - Forslag til anlæg i Hammel | 710-2018-101262 |
| Søndervangsskolen - Forslag til anlæg i Hammel | 710-2018-101233 |
| Rønbækskolen - Forslag til anlæg i Hinnerup | 710-2018-100920 |
| HOG Fitness - Forslag til anlæg i Hinnerup | 710-2018-106553 |
| [adresse] - Forslag til anlæg i Hinnerup | 710-2018-101263 |